**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**CLUBUL SPORTIV ”RARĂUL”**

Nr.430 din 2025

**Raport de specialitate**

**pentru privind aprobarea Regulamentului de funcționare**

**al bazei sportive „Rarăul” din municipiul Câmpulung Moldovenesc**

Activitatea de organizare şi administrare a bazelor sportive are ca principal scop realizarea în cele mai bune condiții a activităților sportive desfășurate de către toți utilizatorii, preșcolari şi elevi din sistemul de învățământ şi de educație din municipiul Câmpulung Moldovenesc, sportivii înscriși în cluburi şi asociații sportive, dar şi alte persoane fizice sau juridice care practică sau organizează activități de educație fizica şi sport.

Potrivit art. 3 din Legea nr. 69/2000 - „autoritățile administrației publice, unitățile și instituțiile de învățământ, instituțiile sportive, precum și organismele neguvernamentale de profil au obligația să sprijine sportul pentru toți și sportul de performanță și să asigure condițiile organizatorice și materiale de practicare a educației fizice și sportului în comunitățile locale.

Autoritățile administrației publice au obligația să asigure, cu prioritate, copiilor de vârstă preșcolară, tinerilor și persoanelor în vârstă condiții pentru practicarea exercițiului fizic, în vederea integrării sociale. Autoritățile administrației publice au obligația să asigure condiții pentru practicarea educației fizice și sportului de către persoane cu handicap fizic, senzorial, psihic și mixt, în scopul dezvoltării personalității lor și integrării în societate, precum și mijloacele care să permită sportivilor cu handicap participarea la competiții naționale și internaționale destinate lor”.

Potrivit art. 28 alin. (3) din Legea nr. 273/2006 privind finanțele publice locale, cu modificările și completările ulterioare, sumele încasate din concesionarea sau din închirierea unor bunuri aparţinând domeniului public sau privat al unităţilor administrativ-teritoriale constituie venituri ale bugetelor locale.

Având în vedere că terenurile de sport sunt amenajate corespunzător, iar prin facilitarea accesului în Baza sportivă „Rarăul” din municipiul Câmpulung Moldovenesc, se asigură cadrul necesar pentru practicarea sportului de către toți cetățenii municipiului Câmpulung Moldovenesc, precum și colectarea unor venituri suplimentare ce pot acoperi unele cheltuielile curente şi de capital necesare întreținerii acestui obiectiv, este necesar aprobarea prezentului proiect de hotărâre.

Cu explicațiile prezentate, supun aprobării Consiliului Local prezentul proiect de hotărâre.

Presedinte,

Tintila Marcel Alin